बड़े बकायादारों की वजह से आम लोगों की मूलभूत सुविधाओं में हो रही कटौती
वित्तीय वर्ष सत्र 2016-17 को खत्म होने में वैसे तो 30 दिन शेष है, लेकिन दो शनिवार- रविवार, होली व अन्य शासकीय अवकाश को छोड़ दिया जाएं तो नगर पालिका के राजस्व अमले को 25 दिनों में बकायादारों से दो करोड़ 20 लाख रुपए की वसूली करना है। यदि पूरी वसूली नहीं हुई तो वित्तीय वर्ष खत्म होने के बाद नए वर्ष में इसका भार आएगा।
हर साल राजस्व वसूली को लेकर पालिका सख्ती नहीं बरत पा रही है जिसकी वजह से बड़े बकायादारों की सूची भी बढ़ रही है। सख्ती तो दूर घर-घर जाकर दस्तक ही नहीं दी गई। इसी वजह से बकायादारों पर पैसा पटाने के लिए दबाव भी नहीं बन पाया और राजस्व विभाग का टारगेट एक परंपरा के अनुसार फिर से बढ़ जाएगा। राजस्व में आय कम होने की वजह से नागरिकों को मूलभूत सुविधाओं में भी इसका असर देखने को मिल रहा है। बड़े बकायादारों की वजह से शहर के कई वार्ड सफाई, पानी व सड़क जैसी सुविधाओं से वंचित है। इस वर्ष 4 करोड़ 10 लाख 88 हजार रुपए का लक्ष्य नपा पर था। 22 फरवरी की स्थिति में एक करोड़ 90 लाख 86 हजार रुपए वसूली हो चुकी है। माह ढाई करोड़ बकाया शेष है, वसूलना अमले के लिए चुनौती है।
नई कॉलोनी व टैक्स देने से छूट रहे लोगों से भी वसूली नहीं: पूर्व सीएमओ राजेंद्र पात्रे द्वारा कराए गए सर्वे में यह भी खुलासा हुआ था कि शहर के 8600 मकानों में केवल 2100 लोग ही संपत्तिकर दे रहे हैं।
मां बम्लेश्वरी पहाड़ में संचालित रोप-वे कंपनी से एग्रीमेंट के आधार पर पालिका को बिना मेहनत के टिकट बिक्री पर 50 प्रतिशत हिस्सा मिल रहा है। रोप-वे की वजह से पालिका को हर माह 5-6 लाख रुपए की आय होती है जो सबसे बड़ी राहत है। डोंगरगढ़ नगर पालिका को छोड़ दे तो जिले के अन्य पालिका, निगम व नगर पंचायतों के आय का कोई बड़ा दूसरा माध्यम नहीं है, इसी वजह से उन निकायों में राजस्व वसूली यहां के मुकाबले में आगे है।
रोप-वे की आय से नपा को काफी राहत
नए दर का प्रभाव आधे क्षेत्रों में, शहर के आधे हिस्से में काम नहीं
सरकार द्वारा कच्चा-पक्का व खाली लैंड पर फिर से नाप-जोख कर संपत्तिकर में नया दर लागू कर दिया। आदेश के बाद कर्मियों ने घर-घर जाकर सर्वे किया व नए दर से उन पर टैक्स भी लागू कर दिया लेकिन यह दर शहर के आधे क्षेत्रों में ही लागू हो पाया है। यानी स्पष्ट है कि जो व्यक्ति ईमानदारी से नए दर पर टैक्स जमा कर रहा है उससे हर साल वसूली की जा रही है, लेकिन अधिकतर लोगों के घरों का सर्वे नहीं हुआ है और उन पर नया दर लागू भी नहीं हुआ है। इस पर पालिका के अधिकारी गोल-मोल जवाब दे रहे है।
पालिका लक्ष्य से पिछड़ गई, अब इस वर्ष में पड़ेगा दोगुना भार
नगर पालिका ने शहर के लोगों से राजस्व वसूली करने के मामले में गंभीरता नहीं दिखाई जिसका परिणाम नए वित्तीय वर्ष पर पड़ेगा। क्योंकि पालिका को वसूली के लिए जो लक्ष्य मिला उस पर काम तो शुरू हुआ लेकिन काम आधा-अधूरा ही हो सका। घर-घर दस्तक बहुत कम ही लोगों के यहां दिया गया। जो लोग हर साल टैक्स देने के लिए पालिका कार्यालय पहुंचते है उन लोगों से ही समय पर वसूली हो पाई। लेकिन बड़े बकायादारों के खिलाफ सख्ती नहीं बरती गई। इस बकाया का भार नए वित्तीय वर्ष 2017-18 पर पड़ेगा।
बड़े बकायादारों की लंबी फेहरिस्त, फिर भी लाभ
सालों से टैक्स नहीं देने के मामले में कई बड़े लोग शामिल हैं, इनकी लंबी सूची है। जिनके नाम पालिका ने अब तक सार्वजनिक नहीं किए। वहीं टैक्स नहीं पटाने के बावजूद मूलभूत सुविधाओं के साथ कई तरह के लाभ मिल रहे हैं। बताया गया कि दूसरी ओर इसके विपरीत कई वार्डों में सफाई, पानी व सड़क की समस्या है, बड़े बकायादारों की वजह से पालिका सुविधाओं में कटौती कर रही है।
चालू वित्तीय वर्ष में राजस्व विभाग का आंकड़ा
राजस्व मद डिमांड वसूली
संपत्तिकर 61.56 36.47
समेकितकर 94.52 30.91
जलकर 122.97 34.43
बाजार फीस 2.05 2.05
दुकान किराया 29.78 10.93
अन्य 100 76.07
कुल 410.88 190.86
कर्मचारी वार्डों में जा रहे हैं
बकायादारों से वसूली करने राजस्व विभाग के कर्मचारी लगातार वार्डों में जा रहे है। इस माह अधिक से अधिक वसूली करने का लक्ष्य मानकर काम होगा। सीमा बख्शी, आरआई नपा डोंगरगढ़
वसूली के निर्देश दिए जाएंगे
राजस्व वसूली अभियान पर तेजी से अमल कर टैक्स वसूलने के निर्देश कर्मचारियों को दिया जाएगा। वसूली का बकाया होने से नए वित्तीय वर्ष पर दबाव तो जरूर आएगा। तरूण हथेल, अध्यक्ष नपा डोंगरगढ़
डोंगरगढ़. बड़े बकायादारों ने लंबे समय से टैक्स जमा नहीं किया है, नए वर्ष में बकाया का डबल भार है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva bho_Deva bho_Deva hin_Deva hin_Deva hin_Deva hin_Deva